《新岭》
清代·徐书受

振衣忽霄汉，巉绝已平视。一线上天奥，万笏出地底。

斜日在半崖，高鸟飞不起。豁然倚层空，盘旋径逦迤。

云生乍笼袖，涧响复盈耳。何处烟林钟，天风吹十里。

蹑景有羽翰，苍苍暮凝紫。

作者简介：江苏武进人，字尚之。监生，少贫，耽于著述，与同里赵翼、杨伦、黄仲则等七人号毗陵七友。官南召知县。有《教经堂集》。